5.5.2022
SK
Úradný vestník Európskej únie
L 131/1
II (Nelegislatívne akty)
NARIADENIA VYKONÁVACIE NARIADENIE KOMISIE (EÚ) 2022/700 zo 4. mája 2022, ktorým sa mení nariadenie (ES) č. 1295/2008 o dovoze chmeľu z tretích krajín
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 190 ods.
4, keďže: (1)
V prílohe I k nariadeniu Komisie (ES) č. 1295/2008 (2) sa uvádza zoznam agentúr v tretích krajinách, ktoré sú oprávnené vydávať osvedčenia sprevádzajúce chmeľové produkty dovážané z uvedených krajín.
Uvedené osvedčenia sa uznávajú za rovnocenné s certifikátom stanoveným v článku 77 nariadenia (EÚ) č. 1308/2013.
(2)
Dotknuté agentúry v uvedených tretích krajinách sú povinné aktualizovať informácie obsiahnuté v prílohe I k nariadeniu (ES) č. 1295/2008 a v duchu dobrej spolupráce uvedené informácie oznamovať Komisii.
(3)
Okrem toho Kanada zaslala Komisii žiadosť o zmenu názvu a adresy príslušnej agentúry splnomocnenej vydávať osvedčenia o rovnocennosti.
V záujme jasnosti je vhodné nahradiť prílohu I k nariadeniu (ES) č. 1295/2008 v celom rozsahu.
(4)
Nariadenie (ES) č. 1295/2008 by sa preto malo zodpovedajúcim spôsobom zmeniť.
(5)
V záujme zabezpečenia právnej istoty a zaručenia hladkého prechodu obchodných tokov v dotknutom sektore by toto nariadenie malo nadobudnúť účinnosť čo najskôr, a to dňom nasledujúcim po jeho uverejnení v Úradnom vestníku Európskej únie.
(6)
Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospo­ dárskych trhov,
PRIJALA TOTO NARIADENIE:
Článok 1 Zmena nariadenia (ES) č. 1295/2008 Príloha I k nariadeniu (ES) č. 1295/2008 sa nahrádza textom v prílohe k tomuto nariadeniu.
(1) Ú. v.
EÚ L 347, 20.12.2013, s. 671.
(2) Nariadenie Komisie (ES) č. 1295/2008 z 18. decembra 2008 o dovoze chmeľu z tretích krajín (Ú. v.
EÚ L 340, 19.12.2008, s. 45).